open-index/open-wikipedia-markdown huggingface dataset:
Obergruppenführer

**Obergruppenführer** (), oli SA-joukkojen ja SS:n käyttämä kenraalia vastaava arvo. 

SA alkoi käyttää arvoa vuonna 1932. Arvo oli, ainoastaan Heinrich Himmlerin käytössä ollutta Reichsführer-SS:n arvoa lukuun ottamatta, korkein SS-kenraalin arvo ennen vuotta 1942 käyttöön tullutta kenraalieverstiä vastannutta SS-Oberstgruppenführerin arvoa.

SS-Obergruppenführerin arvo myönnettiin 98 upseerille. Heistä 21 palveli Waffen-SS:n riveissä. Waffen-SS:ssä palvelleiden Obergruppenführereiden sotilasarvo oli kokonaisuudessaan *SS-Obergruppenführer und General der Waffen-SS* ja muissa SS:ään kuuluneissa organisaatiossa palvelleiden *SS-Obergruppenführer und General der Polizei*. 

## Obergruppenführerin arvoon kohonneita

* Karl-Maria Demelhuber – SS-joukkojen komentaja Suomen Lapissa.
* Theodor Eicke – SS-divisioona Totenkopfin komentaja. Oli vastuussa useiden keskitysleirien pystyttämisestä.
* Reinhard Heydrich – RSHA:n päällikkö, juutalaisten joukkotuhoa luonnostelleen Wannseen konferenssin puheenjohtaja.
* Ernst Kaltenbrunner – tuomittiin lukuisista rikoksista kuolemaan Nürnbergin sotarikosoikeudenkäynneissä.
* Karl Wolff – 300&nbsp;000 juutalaista Treblinkaan lähettänyt sotarikollinen.
* Gottlob Berger SS-joukkojen rekrytoinnin johtaja
* Felix Steiner, SS-divisioona Wikingin komentaja. Divisioonassa palveli myös suomalaisia Ukrainassa 1941-1943.

## Katso myös
* SS-arvot
Oberführer

**Oberführer** (lyh. **Obf**, ) oli Saksan kansallissosialistisen työväenpuolueen SA-joukkojen varhainen, vuodesta 1921 käytössä ollut arvonimi, joka otettiin varsinaiseen arvojärjestykseen vasta vuonna 1925. Tyypillisesti Oberführer oli vastuussa tietyn alueen tai piirin puolisotilaallisista joukoista. 

Myös SS otti arvon käyttöön vuonna 1925. SS-Oberführer oli vastuussa yhdestä useista SS-alueista, joihin Saksa oli jaettu. Vuonna 1930 SS reorganisoitiin rykmenteiksi ja prikaateiksi (*SS-Gruppen ja SS-Brigaden*). Uusi Brigadeführerin arvo tuli askelmaa korkeammaksi järjestön arvoasteikossa. Vuoteen 1932 mennessä Oberführerin arvoa pidettiin yhä SS- ja SA-joukoissa alimpana kenraalinarvona, lähellä prikaatikenraalia. Kun Waffen-SS alkoi kasvaa, arvon luonne muuttui ja siitä tuli korkein everstin arvo. Sen siis voidaan katsoa vastaavan kenraalikuntaan kuuluvan everstin eli ylieverstin arvoa.

## Katso myös
* SS-arvot
Omistusasunto

**Omistusasunto** tarkoittaa asuntoa, jonka sen asukas omistaa. Asukas voi omistaa asunnon joko suoraan itse tai epäsuorasti omistamalla asunnon hallintaan oikeuttavat asiakirjat.

Suomessa asuntojen epäsuora omistus tapahtuu asunto-osakeyhtiön kautta. Asunnon omistaa yhtiö. Asukas omistaa osakkeet, jotka oikeuttavat asunnon eli osakehuoneiston hallintaan.

Omistusasuminen on Suomessa suosittua. Vuonna 2018  omistusasunnossa asui 63 prosenttia kaikista asuntokunnista. Kuitenkin nuorista yhä pienempi osuus asuu omistusasunnossa.

## Katso myös

* Asumisoikeusasunto
* Osaomistusasunto
* Osuuskunta-asunto
*Työsuhdeasunto
*Virka-asunto
* Vuokra-asunto

## Lähteet
Jousiammunnan maailmanmestaruuskilpailut 2007

**Jousiammunnan maailmanmestaruuskilpailut 2007** pidettiin Leipzigissa Saksassa 5.–17. heinäkuuta.

## Mitalistit

## Lähteet
* 
* Tulokset sports123.com-sivustolla
Helena Hyvönen

**Anja Kirsti Helena Hyvönen** (o.s. *Vatanen*; s. 6. maaliskuuta 1950 Pieksämäki) on suomalainen tekstiilitaiteilija, joka toimi Aalto-yliopiston taiteiden ja suunnittelun korkeakoulun dekaanina helmikuun 2014 loppuun saakka. Vuosina 2008–2009 hän toimi Taideteollisen korkeakoulun rehtorina. 

## Ura
Helena Hyvönen valmistui Taideteollisesta korkeakoulusta vuonna 1974.  Hänen taiteellisen toiminnan erikoistumisalansa on teollinen tekstiilisuunnittelu. Valmistumisensa jälkeen hän toimi suomalaisen Valvillan ja Oy Barker Design Ab:n palveluksessa Turussa ja opetti Åbo Hemslöjdlärarinstitutissa 1975–1984. Hyvösen muotoilutoimisto Hydestudiot toimi vuosina 1997–2006 keskittyen erityisesti materiaalinkehityksen, pintasuunnittelun, värisuunnittelun ja trendien ennakoinnin alueille. 

Hyvönen toimi Taideteollisen korkeakoulun tekstiilitaiteen professorina vuodesta 1998 alkaen. Hänet valittiin Muoti- ja tekstiilitaiteen osaston johtajaksi vuonna 1999, josta hän siirtyi Muotoiluosaston johtoon 2003. 
Hän toimi Taideteollisessa korkeakoulussa muodin ja tekstiilin professorina ja rehtorina. 

Hyvönen toimi Aalto-yliopiston Taiteiden ja suunnittelun korkeakoulun dekaanina vuoteen 2014 asti, jolloin jäi eläkkeelle. 

Vuonna 2017 Hyvönen kertoi Helsingin Sanomissa opettavansa osan vuotta Shanghaissa Donghua-yliopiston muodin ja innovaatioiden collegessa. Hän toimi koulun varadekaanina ja hänen työhönsä kuului esimerkiksi opetusohjelman kehittäminen, tekstiilisuunnittelun opetus ja koulun kansainvälistäminen. 

## Töitä
Hyvösen suunnittelemia teollisia tekstiilejä ja uniikkeja taidetekstiilejä on nähtävissä lukuisissa julkisissa tiloissa.

## Luottamustehtäviä
Hyvösen luottamus- ja asiantuntijatehtäviä ovat tai ovat olleet
*Sitran tulevaisuusfoorumi, 
*Turku 2011 -kulttuuripääkaupunkihankkeen valtuuskunnan varapuheenjohtajuus sekä 
*jäsenyydet Designmuseon hallituksessa ja Elinkeinoelämän valtuuskunnan Naiset huipulle -neuvottelukunnassa. 

## Tunnustuksia
*Hyvönen sai viisivuotisen taiteilija-apurahan 1998. 
*Tekstiilitaiteilijat Texo ry valitsi hänet Vuoden tekstiilitaiteilijaksi 1997. 
*Taideteollisen korkeakoulun ylioppilaskunta Tokyo palkitsi Helena Hyvösen Vuoden opettajana vuonna 2007 opiskelijoiden yhteiskunnalliseen keskusteluun rohkaisemisen perusteella.
*Shanghain kaupunki myönsi Hyvöselle hopeisen Magnolia-palkinnon, joka myönnettävää merkittävää työtä kaupungissa tehneelle ulkomaalaiselle 

## Yksityiselämä
Hyvönen kasvoi Varkaudessa. Ylioppilaaksi hän valmistui Savonlinnan Taidelukiosta. Hyvösen puoliso Tapani Hyvönen on ammatiltaan teollinen muotoilija. 

## Lähteet
* Dekaani Helena Hyvönen. Aalto-yliopisto (Web Archive 2013).
* Helena Hyvösen cv pdf luettu 23.7.2008
* Helena Hyvösen CV PDF 

### Viitteet
Willie Brown

**Willie Brown** (s. 6. elokuuta 1900 Clarksdale, Mississippi &ndash; 30. joulukuuta 1952, Tunica, Mississippi) oli yhdysvaltalainen bluesmuusikko, kitaristi ja laulaja. Brownia pidetään yhtenä merkittävimmistä varhaisista delta blues -kitaristeista. Hän soitti suurimman osan urasta muiden muusikoiden taustalla, ei niinkään sooloartistina - hän esiintyi muun muassa Charley Pattonin, Son Housen ja Robert Johnsonin kanssa.

## Elämä

Willie Brown syntyi Mississipissä ja hänen elämästään tiedetään melko vähän mitään varmaa. David Evans on koonnut tietoja Brownin varhaiselämästä. Hän asui Mississipin Drewssä vuoteen 1929 ja meni naimisiin vuonna 1911 hyvän kitaristin Josie Millsin kanssa. Brownia kuullaan Charley Pattonin vuoden 1930 Paramount-sessioissa, joista on Brownin soolokappaleet "M & O Blues" ja "Future Blues". Vuonna 1929 Kid Bailey äänitti laulun "Rowdy Blues" ja on väitetty taustalla soittavan Willie Brownin tai että Brown itse käytti nimeä Kid Bailey. Edellä mainittujen lisäksi Brownin tiedetään äänittäneen Paramountille kappaleen "Kicking In My Sleep" (Paramount 13099).

Vuonna 1941 Yhdysvaltain kongressin kirjastolle tekemissään kenttä-äänityksissä folkloristi Alan Lomax äänitti Willie Brownilta kappaleen "Make Me a Pallet on the Floor". Samassa sessiossa Brown soittaa myös Son Housen taustalla.

Brown asui Robinsvillessä, Mississipissä vuodesta 1929 ja muutti Lake Cormorantiin vuoteen 1935 mennessä. Hän esiintyi silloin tällöin Charley Pattonin kanssa ja myöhemmin Son Housen kanssa aina kuolemaansa saakka.

## Lähteet

## Aiheesta muualla

*
Meriankeriaat

**Meriankeriaat** (Congridae) on ankeriaskalojen heimo. Siihen kuuluu noin 150 lajia, jotka jaetaan 32 sukuun. Niitä tavataan Atlantilla, Intian valtamerellä ja Tyynellämerellä. Toisin kuin ankeriaat ne eivät vaella erillisille kutualueille. 

Heimoon kuuluu useita merkittäviä ruokakalalajeja. Meriankeriasta (*Conger conger*) tavataan Suomenkin vesillä. Se on heimon suurin laji ja voi kasvaa jopa kolmemetriseksi. Pienempiä lajeja pidetään joskus suurissa yleisöakvaarioissa.

## Lähteet
The Road to Escondido

**The Road to Escondido** on Eric Claptonin ja J.J. Calen julkaisema bluesalbumi. Albumi levytettiin elokuussa 2005 ja se julkaistiin 7.11.2006.

Kappaleista 11 on J.J. Calen kirjoittamia ja vain "Three little girls" on Claptonin käsialaa. John Mayer kirjoitti kappaleen "Hard to thrill", sekä sovitti kuuluisan blues- klassikon "Sporting life blues" (Brownie McGhee -cover) duolle. J.J. Calen kiertuebändi säestää heitä albumilla, mutta mukana on myös tunnettuja artisteja: Taj Mahal, John Mayer, Derek Trucks, Doyle Bramhall II, Albert Lee, Nathan East, Willie Weeks ja Steve Jordan.

Vuonna 2008 albumi voitti Grammy-palkinnon kategoriassa paras nyky-blues albumi.

## Kappaleet
# Danger
# Heads in Georgia
# Missing Person
# When This War Is Over
# Sporting Life Blues
# Dead End Road
# It's Easy
# Hard to Thrill
# Anyway the Wind Blows
# Three Little Girls
# Don't Cry Sister
# Last Will and Testament
# Who am I Telling You
# Ride the River

## Arvostelut
* All About Jazz: 
* Allmusic: 
* Slant Magazine: 

## Lähteet
* Eric Clapton Fun Club Magazine 

### Viitteet

## Aiheesta muualla
*
John Norman

**John Frederick Lange, Jr.**, kirjailijanimeltään **John Norman** (s. 3. kesäkuuta 1931), on yhdysvaltalainen kirjailija.

Norman syntyi Chicagossa Illinoisissa. Hän sai kandidaatinarvon Nebraskan yliopistosta 1953 ja maisterinarvon Etelä-Kalifornian yliopistosta 1957. Etelä-Kaliforniassa opiskellessaan hän meni 1956 naimisiin Bernice L. Greenin kanssa. Heillä on kolme lasta.

Normanista tuli vuonna 1963 filosofian tohtori Princetonin yliopistossa. Hän on sittemmin työskennellyt professorina New Yorkin kaupunginyliopiston Queens Collegessa. 

Kirjailijana Normanin maine perustuu ensisijaisesti science fiction -sarjaan *Gor*, jonka kirjoittamisen hän aloitti 1960-luvun lopulla.
OSEO

**OSEO** on Ranskan valtion innovaatiotoimintaa rahoittava organisaatio, jolla on yrityksen juridinen asema.

Sitä rahoittavat Talous- ja työvoimaministeriö sekä Opetus- ja tutkimusministeriö. Sen toiminnan painopiste on pk-yrityksissä. Se auttaa yrityksiä myös kansainvälistymisessä. Se myös antaa takauksia lainoille.

Sen budjetti on 460 miljoonaa euroa. Sillä on 450 työntekijää.

Vuoden 2008 alussa AII-organisaation () piti liittyä OSEOoon.

## Katso myös
* TAFTIE

## Aiheesta muualla
* OSEOn sivusto
Edoardo Sanguineti

**Edoardo Sanguineti** (9. joulukuuta 1930 Genova, Italia – 18. toukokuuta 2010 Genova, Italia) oli italialainen runoilija, kirjailija, kielenkääntäjä ja poliitikko. Hän oli Genova kaupunginvaltuustossa vuosina 1976–1979 ja istui vuosina 1979–1983 maansa parlamentin edustajainhuoneessa sitoutumattomana kommunistipuolueen listalta.

Sanguineti kuului 1960-luvulla *[[Gruppo 63]]* -kirjailijaryhmään. Hän voitti vuonna 2006 Librex Montale -palkinnon.

Vielä vuonna 2007 Sanguineti oli ehdolla Genovan pormestariksi. 

## Lähteet
Rannís

**Rannís** on Islannin tieteen ja teknologian rahoitusorganisaatio.

Rannísin operatiivinen budjetti vuonna 2006 oli 1,7 miljoonaa euroa, ja sen tuki oli 15 miljoonaa euroa. Sitä rahoittavat opetusministeriö ja Teollisuusministeriö. Rannís työllistää 25 ihmistä.

## Katso myös
* Taftie

## Aiheesta muualla
* Rannísin sivusto
SenterNovem

**SenterNovem** oli Alankomaiden talousministeriön () alainen virasto, joka edisti innovaatioita, energia- ja ympäristökysymyksiä sekä maankäyttöä. 

SenterNovemin budjetti oli 1,4 miljardia euroa vuonna 2006. Virasto antoi lainoja, avustuksia sekä verohelpotuksia. Sillä oli 1&nbsp;500 työntekijää, joten sen toimintamenot ovat noin 100 miljoonaa euroa.

Vuonna 2009 NIVR eli Hollannin ilmailu- ja avaruushallinto sulautui SenterNovemiin. Vuonna 2010 SenterNovem sulautettiin uuteen Agentschap NL -organisaatioon.

## Katso myös
* TAFTIE
* NIVR - Hollannin entinen ilmailu- ja avaruushallinto

## Aiheesta muualla
* SenterNovemin sivusto  
* Agentschap NL
Doug Trapp

**Doug Trapp** (s. 28. marraskuuta 1965 Balcarres, Saskatchewan, Kanada) on entinen kanadalainen jääkiekkoilija. Junioriurallaan hän oli hyvä maalintekijä, mutta hänen ammattilaisuransa jäi lyhyeksi, vain kahden kauden pituiseksi.

## Pelaajaura
Trapp pelasi juniorina kotikaupunkinsa Regina Patsissä WHL:ssa ja teki kolmen kauden aikana yhteensä 114 maalia. Hänen isänsä oli joukkueen apuvalmentaja. Buffalo Sabres varasi Trappin , mutta Trapp jatkoi uraansa juniorina vielä vuoden verran. Ensimmäisellä kaudellaan ammattilaisena 1985–86 hän teki 21 maalia Buffalon farmijoukkue Rochester Americansille AHL:ssa, ja seuraavalla kaudella 27 maalia. Helmikuussa 1987 hänet kutsuttiin Buffaloon, jossa hän pelasi vain kaksi peliä, ennen kuin hänet lähetettiin takaisin Rochesteriin. Rochesterissa Trapp oli mukana voittamassa AHL:n mestaruutta samana keväänä. Syyskuussa 1987 Buffalon harjoitusleirillä Trapp ilmoitti lopettavansa uransa jääkiekkoilijana. Hän pelasi vielä muutaman pelin Saskatchewanissa samalla kaudella ennen kuin lopetti uransa lopullisesti.

## Valmentajana
Trapp nimitettiin saskatoonilaisen juniorijoukkue Fort Knoxin päävalmentajaksi kaudelle 1997–98. Ennen kautta 1998–99 hänet valittiin myös seuran urheilutoimenjohtajaksi. Hän jatkoi tehtävissä vuoteen 2001 asti, jolloin hänet valittiin estevanilaisen juniorijoukkueen apuvalmentajaksi. Tammikuussa 2003 hän nousi saman seuran päävalmentajaksi. Trapp lopetti valmentajana keväällä 2003 ja siirtyi kiinteistönvälitysalalle. 

## Lähteet
*
*

### Viitteet
Nina Proll

**Nina Proll** (s. 12. tammikuuta 1974) on itävaltalainen näyttelijä. Hän varttui Waldviertelissä ja saapui Wieniin ollessaan kolmentoista.

Proll suoritti maturan katolisessa tyttölukiossa. Hänellä on ollut laaja rooli muun muassa Barbara Albertin draamaelokuvassa *Nordrand* (1999). Hän sai vuonna 1999 Venetsian elokuvajuhlilla Marcello Mastroianni -palkinnon. Hänet tunnetaan elokuvien ja television ohella useista musikaaleista.

Proll on tullut tunnetuksi myös levyttäneenä muusikkona ja Dancing Stars -kilpailun osallistujana. Hänen tanssiparinaan oli unkarilainen ammattilaistanssija Balázs Ekker.

## Lähteet

## Aiheesta muualla
* 
* Viralliset sivut
Tehnološka agencija Slovenije

**Tehnološka agencija Slovenije** (TIA) on Slovenian teknologian kehitystä rahoittava virasto.

Sen budjetti oli viisi miljoonaa euroa vuonna 2006. Siinä työskentelee 23 ihmistä.

## Katso myös
* TAFTIE 

## Lähteet

## Aiheesta muualla
* TIAn sivusto
Suomihuiput (Lapinlahden Linnut)

**Suomihuiput** on Lapinlahden Linnut -yhtyeen vuonna 2003 julkaistu kokoelmalevy. Levy on osa Suomihuiput-kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Stupid Dream

**Stupid Dream** on brittiläisen Porcupine Tree -yhtyeen viides studioalbumi. Se julkaistiin ensimmäisen kerran huhtikuussa 1999. Albumista tuli siihen astisista Porcupine Treen albumeista myydyin.
Albumi julkaistiin uudelleen 15. toukokuuta 2006 CD/DVD-A-yhdistelmänä ja kahden vinyylilevyn settinä. CD/DVD-A-julkaisu sisälsi musiikkivideon kappaleelle "Piano Lessons", albumin 5.1 surround versiona sekä kaksi bonuskappaletta, "Even Less (full version)" ja "Ambulance Chasing". Vinyylilevy on ostettavissa vain Porcupine Treen virallisesta online-kaupasta.

## Kappaleluettelo
Steven Wilson on säveltänyt ja sanoittanut kaikki paitsi "Tinto Brassin".   
#"Even Less" – 7:11
#"Piano Lessons" – 4:21
#"Stupid Dream" – 0:28
#"Pure Narcotic" – 5:02
#"Slave Called Shiver" – 4:40
#"Don't Hate Me" – 8:30
#"This Is No Rehearsal" – 3:26
#"Baby Dream in Cellophane" – 3:15
#"Stranger by the Minute" – 4:30
#"A Smart Kid" – 5:22
#"Tinto Brass" (Wilson/Barbieri/Edwin/Maitland) – 6:17
#"Stop Swimming" – 6:53

## Kokoonpano
* Steven Wilson – laulu, kitara, piano
* Richard Barbieri – syntetisaattori, mellotron, Hammond-urut
* Colin Edwin – basso
* Chris Maitland – rummut, lyömäsoittimet
* Theo Travis – huilu, saksofoni
Barbara Albert

**Barbara Albert** (s. 22. syyskuuta 1970) on itävaltalainen elokuvaohjaaja, -käsikirjoittaja, -tuottaja ja -näyttelijä. Hän syntyi Wienissä ja aloitti vuonna 1991 opintonsa Wienin elokuva-akatemiassa.

Albertin tuotantoon kuuluu muun muassa täyspitkä draama *Nordrand* (1999). Muiden täyspitkien ohella hän on työstänyt lyhytelokuvia ja dokumentteja.

## Aiheesta muualla

*
Grand Theft Auto: London 1969

**Grand Theft Auto: London 1969** on lisäosa alkuperäiselle *[[Grand Theft Auto]]* -videopelille. Peli julkaistiin Microsoft Windowsille maaliskuussa ja PlayStationille huhtikuussa 1999. Peli sisältää uusia tehtäviä ja autoja.

Peli sijoittuu vuoden 1969 Lontooseen, muista sarjan peleistä poiketen. Lontoo-teema näkyy pelissä muun muassa ajosuunnassa ja kielenkäytössä. Lisäksi peli sisältää lukuisia viittauksia gangsterisarjoihin. Pelin hahmoja ovat Winston Henry, Wolfie Vilans, Johnny Hawthorn, Maurice Caine, Rodney Morash, Charles Jones, Mick Casey ja Sid Vacant. Työnantajia pelissä ovat Jack Parkinson, Crispin kaksoset ja Harold Cartwright. Kaikki ovat teemalleen uskollisia.

Vuoden 1999 kesäkuussa julkaistiin ilmaisena verkkolatauksena toinen lisäosa *[[Grand Theft Auto: London 1961|London 1961]]*.

## Aiheesta muualla
* ''Grand Theft Auto: London 1969'' Rockstar Gamesin sivustolla
Love Remains the Same

**Love Remains the Same** on suomalaisen progressiivista rockia soittavan yhtyeen Von Hertzen Brothersin kolmas studioalbumi. Se julkaistiin vuonna 2008. Albumi meni ilmestyttyään Suomen virallisen albumilistan ensimmäiselle sijalle ja myi vuoden 2009 alussa kultaa.

## Kappaleet
#
#
#
#
#
#
#
#
#

## Kokoonpano
* Kie von Hertzen – kitarat, laulu
* Mikko von Hertzen – laulu, kitarat
* Jonne von Hertzen – basso, laulu
* Mikko Kaakkuriniemi – rummut
* Juha Kuoppala – kosketinsoittimet, piano

## Arviot
* Dome.fi: 
* Imperiumi.net: 
* Helsingin Sanomat: 
* Soundi: 
* V2.fi: 

## Lähteet
TTGV

**TTGV** on Turkin tutkimus- ja kehitystoimintaa rahoituksella kehittävä organisaatio.

Se perustettiin kesäkuussa 1991. Se on muodostettu yksityisen sektorin ja julkisen sektorin verkostona. Sitä rahoittaa Turkin valtio ja Maailmanpankki. Sen tukibudjetti on 40 miljoonaa euroa. Vuoden 1991 ja 2005 välillä se on rahoittanut 135 miljoonalla eurolla 494 projektia. Organisaatiossa työskentelee 47 ihmistä.

## Katso myös
* TAFTIE
* TUBITAK
* TEKES

## Aiheesta muualla
* TTGV:n sivusto
VDI VDE-IT

**VDI/VDE-IT** on Saksan informaatioteknologian kehityksen rahoitusorganisaatio.
 
Sen budjetti on 130 miljoonaa euroa. Se on johtanut vuodesta 1990 alkaen muun muassa Saksan mikrotekniikan teknologiaohjelmaa. Se toimii Opetus-, tiede ja teknologiaministeriön (BMWA) alaisena. Sillä on alueellisia ohjelmia Baijerissa ja Ala-Saksissa sekä Berliinissä. Siinä toimii 110 ihmistä.
 
## Katso myös
* TAFTIE
 
## Aiheesta muualla
* VDI VDE IT:n sivusto
Christian Lusch

**Christian Lusch** (s. 19. helmikuuta 1981) on saksalainen kivääriampuja.

Christian Lusch on saavuttanut olympialaisissa hopeaa 50 m pienoiskiväärin makuussa tuloksella 702,2 (598+104,2).
## Lähteet
*Profiili ISSF Newsissä
*ISSF:n tietokanta
Untersturmführer

**Untersturmführer** () oli Waffen-SS:n alin upseeriarvo, joka vastasi Wehrmachtissa ja Luftwaffessa luutnanttia (). Untersturmführerin arvo otettiin käyttöön vuonna 1934. 

Waffen-SS:n riveissä Untersturmführerin arvon sai suorittamalla hyväksytysti upseerikurssin jossakin SS:n omista upseerikouluista, SS Junkerschulessa. Allgemeine SS ylensi Hauptscharführerin Untersturmführeriksi, mikäli hakija pystyi osoittamaan kelvollisuutensa *Lebenslauf*-dokumentilla, joka suurin piirtein vastasi ansioluetteloa natsijärjestössä.  Lisäksi ennen hyväksymistä hakijan rodullinen tausta selvitettiin, kuten myös mahdollinen rikosrekisteri.

## Katso myös
* SS-arvot

## Aiheesta muualla
Sjarhei Martynau (ampuja)

**Sjarhei Anatolevitš Martynau** (, , s. 18. toukokuuta 1968) on valkovenäläinen kivääriampuja ja olympiavoittaja.

Sjarhei Martynau on saavuttanut 50 metrin pienoiskiväärin makuukilpailussa olympiakultaa Lontoossa 2012, jossa hän ampui maailmanennätystuloksen 705,5, sekä olympiapronssia Sydneyssä 2000 ja Ateenassa 2004. Zagrebin MM-kilpailuissa 2006 hän voitti kultaa.

## Lähteet
*Profiili ISSF Newsissä 
*ISSF:n tietokanta

### Viitteet
Jodoigne

**Jodoigne** () () on kunta Belgiassa, Vallonian Brabantin provinssissa. Pinta-alaa Jodoignella on 73,31 neliökilometriä. 1. tammikuuta 2007 kunnassa oli 12&nbsp;644 asukasta ja asukastiheys oli 172 as./km². Kunnan pormestarina toimii Jean-Paul Wahl.

Kunta muodostuu seuraavista kylistä: Dongelberg, Jauchelette, Jodoigne, Jodoigne-Souveraine (), Lathuy, Mélin, Piétrain (), Saint-Jean-Geest (), Saint-Rémy-Geest ja Zétrud-Lumay.

## Kuuluisia asukkaita

*Eugène Joseph Delporte, astronomi
*Marc Wilmots, jalkapalloilija
*Louis Michel, poliitikko

## Lähteet

## Aiheesta muualla

* Kunnan kotisivut
Nokia 6101

**Nokia 6101** on Nokian valmistama matkapuhelinmalli, joka julkaistiin alkuvuodesta 2005. Puhelimessa on kamera, radio sekä wap-selain, joka mahdollistaa muun muassa sähköpostien vastaanottamisen ja lähettämisen.

## Tekniset ominaisuudet
* VGA-kamera
* FM-radio HF-kuulokkeilla
* 2 värinäyttöä: päänäyttö sekä pieni kansinäyttö.

## Katso myös
* Luettelo Nokian tuotteista

## Lähteet

## Aiheesta muualla
* Käyttöohjeet 
* Nokia 6101 - Tuki
Zhuangit

**Zhuangit** () ovat kansa, joka elää suurimmaksi osaksi Guangxin autonomisella alueella. He ovat yksi 55:stä Kiinassa virallisesti tunnustetusta etnisestä vähemmistöstä. Zhuangeja oli vuoden 2010 väestönlaskennan mukaan 16,9 miljoonaa, ja he ovat Kiinan kansoista suurin heti han-kiinalaisten jälkeen. Toisin kuin kiinan kieli zhuangin kieli kuuluu tai-kieliin.

## Historia

Kiinalaisten vaikutusvalta levisi Lingnanin eli nykyisen Guangdongin ja Guangxin alueelle vuonna 211 eaa. Kiinalaisten tulo johti sissisotaan heitä vastaan ja tätä kautta Nam Việtin kuningaskunnan syntyyn, joka sittemmin laajeni käsittämään myös Pohjois-Vietnamin. Lingnan liitettiin Kiinaan virallisesti vuonna 111 eaa., mutta todellista valtaa ei kiinalaisilla ollut. 600-luvulla Tang-dynastianvaltakaudella Guanxin alueelle alkoi muuttaa suurissa määrin han-kiinalaisia. Seurauksena oli jälleen sissisota kiinalaisia vastaan, mutta kapinalliset kukistettiin armeijan voimin. Alueelle muuttaneet han-kiinalaiset syrjäyttivät jokilaaksoissa ja tasangoilla alkuperäiset asukkaat, jotka ajettiin ylängöille. Muuttoliike aiheutti sen, että paikallisten asukkaiden tavat alkoivat muistuttaa han-kiinalaisten tapoja heidän omaksuessaan näiden työmenetelmiä esimerkiksi riisin kasvatuksessa.

Zhuangien identiteetti säilyi kuitenkin paitsi kielen ja uskonnon kautta, myös sosiaalisen aseman takia. Suuri osa heistä oli Tang-dynastian aikana joutunut vuokraviljelijöiden tai maaorjien asemaan. Kokemansa sorron vuoksi zhuangit olivat merkittävässä asemassa niin sanotun taiping-kapinan aikana 1850-luvulla. 1930-luvulla useat heistä puolestaan kannattivat kommunisteja, ja monet liittyivät Mao Zedongin johtamiin joukkoihin. Kommunistien voitettua Kiinan sisällissodan vuonna 1949 he alkoivat elvyttää zhuangien kansallista identiteettiä, vaikka he olivat pitkälle kiinalaistuneet, jopa siinä määrin, että osa zhuangeista vastusti vähemmistöasemaa. Zhuangeille perustettiin autonominen alue Guangxin maakunnan länsiosaan vuonna 1952, ja kuusi vuotta myöhemmin sitä laajennettiin käsittämään koko Guangxin alue.

## Kulttuuri
Zhuangien elinkeinot nykypäivänä eivät juuri poikkea muusta väestöstä. Riisin ohella zhuangit kasvattavat maissia ja jamssia sekä erilaisia hedelmiä. Ennen vanhaan keräily oli merkittävässä asemassa, ja sitä jatketaan osittain edelleen sivuelinkeinona. Zhuangien kylät sijaitsevat yleensä vuoristoisilla seuduilla. Guangxissa kylät ovat yleensä melko homogeenisiä, kun taas muualla zhuangien kylissä asuu useita eri etnisiä ryhmiä. Kylät ovat kooltaan muutaman kymmenen asukkaan pienistä kylistä muutaman tuhannen asukkaan pieniin kaupunkeihin. Perinteiset kaksikerroksiset puupaaluille rakennetut talot ovat edelleen käytössä, vaikkakin yleistymässä on han-kiinalainen tapa rakentaa yksikerroksisia taloja.


Kuva:Zhuang sugar cane harvest.jpg| Sokerijuurikkaiden sadonkorjuussa.
Kuva:广西壮族自治区大部分市县壮族分布图.png|Esiintyminen Kiinan eteläosassa (maakuntatasoa tarkemmin).
Kuva:越南僚人分布图.png|Esiintyminen Vietnamin pohjoisosissa.


## Katso myös
* Zhuangologia

## Lähteet

## Aiheesta muualla
Standartenführer

**Standartenführer** oli natsi-Saksan järjestöjen SA-joukkojen ja SS:n käyttämä arvo, joka vastasi everstiä. 

Standartenführerin arvo otettiin käyttöön ensimmäistä kertaa 1925 ja vuodesta 1928 alkaen sitä sovellettiin sekä SA- että SS-joukkojen arvoasteikossa. Arvonhaltijan tehtävä oli komentaa *Standarten*-kokoisia yksikköjä eli noin rykmentinkokoisia 300–500 miehen muodostelmia. SS-joukoissa Standartenführer oli korkein esiupseerin arvo Oberführerin ollessa alin kenraalitason arvo, mutta natsien vallanoton jälkeen 1933 Oberführerin arvo laski korkeimmaksi esiupseeriarvoksi, jättäen Standartenführerin toiseksi korkeimmaksi.

## Katso myös
* SS-arvot
Kus tba

**Kus tba** () eli **Kilpikonnajärvi** on pieni järvi Georgian pääkaupungin Tbilisin laitamilla. Se on nimetty alueella eläneiden lukuisten kilpikonnien mukaan. Järven toinen, vähemmän käytetty nimi on Korki ().  

Kilpikonnajärvi sijaitsee Mtatsminda-vuoren metsäisellä pohjoisrinteellä 686,7 metriä merenpinnan yläpuolella. Vettä järveen tuo pieni Varazis-khevi-joki, Mtkvarin sivuhaara. Järven pinta-ala on 0,034 neliökilometriä ja sen valuma-alue on 0,4 neliökilometrin suuruinen. Järven syvin kohta on vain 2,6 metriä.  

Kilpikonnajärven alue on suunniteltu ulkoilualueeksi, ja tbilisiläiset käyvät siellä viikonloppuisin. Siellä pidetään myös festivaaleja ja konsertteja. Järvelle pääsee Tbilisin Vaken alueelta joko tietä pitkin tai  köysiradalla. Järven länsipuolella on suuri Tbilisin etnografinen ulkomuseo, joka esittelee georgialaista kansanrakentamista. 

## Lähteet

## Aiheesta muualla
Desperado (yhtye)

**Desperado** oli yhdysvaltalainen rockmusiikkia esittänyt yhtye, jonka laulaja Dee Snider perusti vuonna 1988. Sniderin ohella yhtyeen alkuperäisen kokoonpanon muodostivat kitaristi Bernie Tormé, basisti Marc Russell ja rumpali Clive Burr. Yhtye nauhoitti ensimmäisen studioalbuminsa *[[Bloodied, but Unbowed]]* vuonna 1988 ja levy-yhtiö Elektra Recordsin oli määrä julkaista albumi piakkoin sen valmistumisen jälkeen, mutta sen sijaan yhtiö jätti albumin julkaisematta. Albumi julkaistiin virallisesti ensimmäistä kertaa vasta vuonna 1996 levy-yhtiö Destroyer Recordsin avustuksella kahdella uudella kappaleella vahvistettuna.

*Bloodied, but Unbowed* julkaistiin alkuperäisessä muodossaan, 11 kappaleen mittaisena, vuonna 2006 nimellä *[[Ace (albumi)|Ace]]*. Ennen albumin virallista julkaisua se oli levinnyt jo vuosia epävirallisena bootleg-nauhoitteena.

Yhtye ei ole enää aktiivinen. Rumpali Clive Burr sairastui 2000-luvun alussa MS-tautiin, johon hän kuoli vuoden 2013 keväällä. Dee Snider vaikuttaa tätä nykyä paluun tehneen Twisted Sisterin laulajana, Bernie Tormé sooloartistina ja säveltäjänä ja Marc Russell on levyttänyt sooloartistina.

## Diskografia
* *[[Bloodied, but Unbowed]]* (1996)
* *[[Ace (albumi)|Ace]]* (2006)

## Kokoonpano
*Dee Snider - laulu 
*Bernie Tormé - soolo- ja rytmikitara 
*Marc Russell - basso 
*Clive Burr - rummut 

## Lähteet
Mondo Mini Shows

**Mondo Mini Shows** (tunnetaan myös nimellä Mondo Media) on internetjakeluun keskittynyt mediatalo, jonka kuuluisin tuotos Joe Cartoon on saavuttanut suurta maailmanlaajuista suosiota.

## Mondo Mini Showsin sarjoja
 
* Alice in Wonderland
* The God & Devil Show
* Queer Duck
* Hard Drinkin' Lincoln
* Heavy Metal Guy
* Inspector Beaver
* Happy tree friends 
* Jesus & His Brothers
* Joe cartoon 
* Like, News
* Absolute Zero
* Piki & Poko
* Poker Night
* Trailer Court
* Thugs on Film
* This Modern World 
* Turbo Fantasy 
* Zombie College
* Spiral
* Gone Bad
* Baman Piderman (vain 1 tuotantokausi)
* Dick Figures
* Larva

## Aiheesta muualla
* kotisivut
Tadžikistanin vaakuna

**Tadžikistanin vaakuna** on Tadžikistanin tunnus lipun ja kansallislaulun ohella. Se hyväksyttiin käyttöön 11. joulukuuta 1999 maan parlamentin hyväksymän lain nojalla.

Vaakunassa on keskellä Pamir-vuoristo, maan täydellistä itsenäisyyttä kuvaava kultainen kruunu ja sen päällä seitsemän tähteä, jotka edustavat tadžikkien kulttuurissa inhimillisiä hyveitä. Vaakunan alalaidassa on nouseva aurinko. Vaakunan sivuilla on puuvillaa ja vehnää Tadžikistanin lippuun kiedottuina.

## Lähteet

## Katso myös
*Tadžikistanin sosialistisen neuvostotasavallan vaakuna
Valtioneuvoston valtion omaisuuden valvonta- ja hallintokomissio

**Valtioneuvoston valtion omaisuuden valvonta- ja hallintokomissio** (;  , lyhenne **SASAC**) on vuonna 2003 perustettu Kiinan kansantasavallan valtioneuvoston alainen erityiskomissio, joka on päävastuussa Kiinan keskeisten keskusjohtoisten valtionyhtiöiden hallinnoinnista. Komissio myös nimittää hallitsemiensa valtionyhtiöiden korkeimmat johtajat, hyväksyy tai hylkää niiden yrityskaupat sekä säätää lakeja, jotka liittyvät valtionomistukseen. 

Esimerkiksi vuodelta 2019 Kiinan keskusjohtoiset keskeiset valtionyhtiöt (, lyhennys *SOE*) raportoivat noin 1,3 triljoonan juanin (CNY; noin 188,8 biljoonaa USD) liikevoiton.  Kiinan valtiontalouden 13. viisivuotissuunnitelmakauden (2016–2020) lähestyessä loppuaan, SASAC ennakoi tiedotusvälineille Kiinan keskeisten keskusjohtoisten valtionyhtiöiden yhteisten omistusten (assets) olevan vuoden 2020 lopussa rahalliselta arvoltaan lähes 69 triljoonaa juania (CNY; eli noin 10,56 triljoonaa USD). Tämä edustaisi 45 prosentin arvonnousua viisivuotiskaudella.

SASACin lisäksi Kiina hallinnoi esimerkiksi finanssialan omistuksiaan Kiinan valtion varainhallintakonserni China Investment Corporationin (CIC) välityksellä. Lisäksi useilla ministeriöillä ja maakuntahallinnoilla on merkittävästi valtiollista omistusta kiinalaisissa yrityksissä. Kiina hallinnoi esimerkiksi useita maailman suurimmista pankeista (ICBC, China Construction Bank, AgBank) CIC:n ja valtiovarainministeriönsä kautta. 

## Luettelo Kiinan keskeistä keskusjohtoisista valtionyrityksistä
Kesäkuussa 2020 SASACin alaisuudessa oli komission (kiinankielisen sivun mukaan) yhteensä 97 keskeistä valtionyhtiötä. Toisaalta SASACin pyrkimysten mukaan yhtiöitä uudelleenorganisoidaan ja yhdistetään, joten SOE-konsernien lukumäärää pyrittiin supistamaan myös vuonna 2020. Oheisessa listassa on SASACin luettelemien keskeisten valtionyhtiöiden englanninkieliset nimet (93 kpl, SASAC verkkosivulta 31.12.2020) olivat:

## Lähteet

## Aiheesta muualla
*Kotisivut
Risto Urrio

**Risto Olavi Urrio** (s. 15. maaliskuuta 1948, Laukaa) on suomalainen toimittaja, kirjailija, Jyväskylän kirjailijatalon entinen toiminnanjohtaja ja Suomen Maakuntakirjailijat ry:n entinen puheenjohtaja. Nykyisin (2011–) Suomen Maakuntakirjailijat ry:n varapuheenjohtaja.

Urrio on ollut mukana toimittamassa useita kronikoita ja julkaissut antologioita sekä toimittanut omakustannekirjoja, joihin myös suunnitellut kansia. Hän on myös suomentanut Jyväskylän kaupunginteatterille näytelmiä ja ollut aktiivisesti teatteritoiminnassa mukana. Urrio on kirjoittanut avustajana Keskisuomalaiseen vuodesta 1992 sekä muun muassa Savon Sanomiin, Suur-Jyväskylän lehteen ja Kortepohjalaiseen. Hän toimii Jyväskylän Sataman Yön tiedotusvastaavana, Kortepohjan asukkaat ry:n ja Viitaniemen koulun vanhempainneuvoston hallituksissa, Sohwin Kulttuuripalkinnon raadissa ja tiedottajana sekä työskenteli uuden kustantajan, Kärpänen Kustannuksen markkinointivastaavana. Urrio valittiin 2010 Kortepohjan Asukkaat ry:n puheenjohtajaksi ja 2011 Kortepohjalainen-lehden päätoimittajaksi.

Urrio kuvaa tuotannossaan muun muassa Keski-Suomea ja sen ihmisiä. Urrio on myös toimittanut pakinakirjan *Tuplawee I* Hankasalmen Sanomien päätoimittajasta ja Keskisuomalaisen erikoistoimittajasta Heikki "Tuplawee" Wirtasesta. 

Urrio on toiminut toistakymmentä vuotta kirjoittajien kouluttajana mm. Laukaan, Jyvälän ja Jyväskylän kansalaisopistoissa. Syksyllä 2014 hän aloitti Elämäntarina-kurssit Aurinkorannikolla, Fuengirolan Sofia-opistossa. 

Urriolle on myönnetty ravintola Sohwin 1. kulttuuripalkinto vuonna 1992.

## Kirjat
* Reiska – kertomus elävästä elämästä (Atena 1988)
* Kättely on kivaa, runokokoelma Toivo Laakson kanssa (Tori kustannus 1994)
* Tässähän ei voi erehtyä – Jyväskylän rautatieläisten mieskuoron aikakirja (Tori Kustannus 1998)
* Tuplawee I – pakinakokoelma (Tori Kustannus 1994)
* Naru pidentää isää – kännykkähuumoria Vesa Karvisen kanssa (Leikkimieli 2006)
* Halla-Otto – kiertävä kansansoittaja (Leikkimieli 2008)
* Laveria ei jätetä – kännykkä- ja nettihuumoria (Kärpänen Kustannus 2009)
* Jyväskylä Tunnelmia (Kirjakaari 2014), kaupungin historiaa ja nykypäivää värikkäästi; käännetty englanniksi ja venäjäksi, tulossa myös käännös kiinaksi
* Suomen Ateena – ihmisiä kylällä Jyväskylä 180 – Suomi 100 (Kirjaksi.net 2017)
* Vaeltava runoilija – Elämäntaidon kirjavilla poluilla (toim. yhdessä Paula Pollari-Urrion kanssa) Erkki J. Vepsäläisen elämäkertaa (Suomen Maakuntakirjailijat 2017)
* Tuhannen tarinan Järvilinna – Tuomarin huvilasta poikakodiksi (Kauko Sorjosen säätiö 2020)

## Lähteet
Kerppu

**Kerppu** voi tarkoittaa seuraavia:

* lehdekset, kerpot eli kerput, perinteiseen karjatalouteen liittyneessä lehdestyksessä karjan talviravinnoksi korjattuja puiden ja pensaiden oksia
* kerpu eli kerppu, nahkiaisista käytetty kappalemitta (31 kpl)
Astara (Azerbaidžan)

**Astara** () on kaupunki Azerbaidžanissa lähellä Iranin rajaa. Se sijaitsee Kaspianmeren rannalla 313 kilometriä Bakusta etelään. Kaupunki on Astaran piirin keskus. Siellä on Bakusta etelään johtavan rautatien pääteasema ja M3-valtatien päätepiste. Asukkaita on 16&nbsp;600 henkeä (vuonna 2010).

Kaupunki on perustettu vuonna 1945. Se on subtrooppisen maatalousalueen keskus, jossa toimii lähinnä elintarviketeollisuutta. Azerbaidžanin ja Iranin Astaran välillä on kansainvälinen rajanylityspaikka.

## Lähteet

## Aiheesta muualla
* Azerb.com: Astara
Katkero

**Katkerot** ovat katkeroiden maustejuurista tai kuorista uutetuilla katkeroaineilla maustettuja alkoholijuomia. Niiden maku on yleensä voimakkaan karvas ja alkoholipitoisuus vaihtelee 20–40 tilavuusprosentissa. Tunnettuja merkkejä ovat muun muassa Campari, Fernet-Branca ja Gammel Dansk. Katkeroita käytetään ruokaryyppynä ja drinkkien ainesosana.

Monet katkerot valmistettiin alun perin lääkintätarkoitukseen, kuten ruoansulatuksen parantamiseen tai pahoinvoinnin helpottamiseen. Brittiläiset apteekkarit valmistivat katkeroita keskiajalla, ja jo ennen sitä muinaisessa Egyptissä yhdistettiin yrttejä ja viiniä.

## Lähteet
Ranskan Keski-Afrikka

**Ranskan Keski-Afrikka** (myös **Ranskan Ekvatoriaali-Afrikka**, ) oli Ranskan siirtomaa-alue Keski-Afrikassa vuosina 1910–1958. Se käsitti nykyiset Gabonin, Keski-Afrikan tasavallan, Kongon tasavallan ja Tšadin. Alue ulottui Kongojoelta Saharaan ja rajoittui luoteessa Ranskan Länsi-Afrikkaan.

## Historia
Ranska valloitti alueen 1800-luvulla ja 1900-luvun alussa. Alkujaan koko aluetta nimitettiin Ranskan Kongoksi, mutta 15. tammikuuta 1910 se sai nimen Ranskan Keski-Afrikka. Se jakautui hallinnollisesti neljään alueeseen, jotka olivat Gabonin, Keski-Kongon (*Moyen Congo*, nykyinen Kongon tasavalta) ja Ubangi-Šari-Tšadin (*Oubangui-Chari-Tchad*) siirtomaat sekä Tšadin sotilasalue. Ubangi-Šari (nykyinen Keski-Afrikan tasavalta) ja Tšad erotettiin toisistaan vuonna 1920, ja jälkimmäinen sai siirtomaan statuksen. Saksan Kameruniin vuonna 1911 liitetyt alueet palautettiin Ranskan Keski-Afrikan yhteyteen ensimmäisessä maailmansodassa.

Kenraalikuvernöörin johtama Ranskan Keski-Afrikka oli aluksi erillisten siirtomaiden muodostama liittovaltio. Sen hallinnollinen keskus oli Brazzaville. Hallinto yhtenäistettiin vuonna 1934, minkä jälkeen entisiä siirtomaita kutsuttiin alueiksi (*région*) ja vuodesta 1937 lähtien territorioiksi (*territoire*). Vuoden 1946 perustuslain mukaan ne saivat Ranskan merentakaisten alueiden statuksen vuonna 1947. Toisen maailmansodan aikana alue oli vuoden 1940 elokuusta lähtien Vapaan Ranskan joukkojen hallinnassa. Ranskan neljännen tasavallan aikana (1946–1958) sillä oli edustajansa Ranskan parlamentissa. Siirtomailla oli myös omat aluekokouksensa, joiden edustajat valittiin vuoteen 1956 saakka erillisistä Ranskan kansalaisten ja afrikkalaisten kiintiöistä.

Ranskan Keski-Afrikan pinta-ala oli 2&nbsp;487&nbsp;000 neliökilometriä, mutta vuonna 1946 siellä oli vain 4,1 miljoonaa asukasta. Heistä 8&nbsp;300 oli eurooppalaisia. Vielä 1910-luvun alussa väestö oli arvioitu kuudesta kymmeneksi miljoonaksi. Alue oli yksi Ranskan taloudellisesti vähiten kehittyneistä siirtomaista. Sen vientituotteita olivat puutavara, puuvilla, kulta, timantit, palmuöljy ja kookospähkinät, kahvi, karja, vaha, kautsu, nahat ja norsunluu.

Vuonna 1958 alueen valtiollisesta asemasta järjestettiin kansanäänestys, jonka tuloksena Ranskan Keski-Afrikka hajosi ja territoriot saivat autonomian osana Ranskan yhteisöä. Maat itsenäistyivät vuoden 1960 aikana. 

## Lähteet
* 

### Viitteet

## Aiheesta muualla
Jowhar

**Jowhar** (, ; myös *Jawhar*) on kaupunki ja Shabeellaha Dhexen eli Keski-Shabellen alueen Jowharin piirin (365&nbsp;900 as., 2023) hallintokeskus. Kaupunki sijaitsee Shebelejoen varrella, 91 kilometriä Mogadishusta pohjoiseen. Väkilukuarvio esittää, että Jawharissa asuisi 47&nbsp;086 ihmistä (2025). 

Jowharin kaupungin pohjoispuolella sijaitsee Jowharin lentoasema (ICAO: HCJH). 

Abdullahi Yusuf Ahmedin johtama Somalian väliaikaishallitus käytti kaupunkia pääkaupunkinaan Baidoan ohella kesästä 2005 lähtien. Helmikuussa 2006 hallitus siirtyi kokonaan Baidoaan turvallisuussyistä. 

Strategisesti sijaitseva kaupunki on ollut useiden sotajoukkojen kiinnostuksen kohteena. Kesäkuussa 2006 Islamilaisten oikeusistuinten liitto valtasi kaupungin sitä hallitsevalta sotaherra Mohamed Dherelta. 27. joulukuuta 2006 Somalian väliaikaishallitus valtasi kaupungin Etiopian joukkojen avustamana. 17. toukokuuta 2009 islamistien Al-Shabaab-joukot valtasivat kaupungin.


AMISOM and SNA troops liberate Jawahar town 19 (8269425698).jpg|Leivänmyyjä Jowharin kaupungissa.
AMISOM and SNA troops liberate Jawahar town 15 (8269422038).jpg|Somalin kansallisarmeijan (SNA) ajoneuvoja Jowharin keskustassa (10.12.2010). 


## Lähteet

## Aiheesta muualla
Shut You Out

**Shut You Out** on ruotsalaisen punk-yhtye Millencolin kappale, joka julkaistiin heidän albumillaan *[[Kingwood]]*. Kappale julkaistiin singlenä 24. lokakuuta 2005. Kappaleen B-raita oli ennen julkaisematon kappale ”Ratboy’s Masterplan”.

## Kappaleet
# Shut You Out
# Ratboys Masterplan
Lauri Saari (jääkäri)

**Lauri Johannes Saari** (10. joulukuuta 1893 Rymättylä – 13. tammikuuta 1931) oli suomalainen jääkäriliikkeeseen kuulunut everstiluutnantti. Hänen vanhempansa olivat maanviljelijä Matti Mikkola ja Maria Sofia Virola. *[[Turun Sanomat|Turun Sanomien]]* perustaja ja ensimmäinen päätoimittaja sekä nuorsuomalaisen puolueen kansanedustaja Antti Mikkola oli hänen veljensä. Saari vihittiin avioliittoon vuonna 1918 Eine Blyhin kanssa.

## Opinnot
Saari kävi viisi luokkaa Turun suomalaista lyseota ja Turun kauppaopiston vuosina 1911–1913. Hän suoritti Sotakorkeakoulukurssin Saksassa vuosina 1923–1925 ja sai Suomen sotakorkeakoulun diplomin vuonna 1926.

## Jääkäriaika
Liikealalla toiminut Saari kiinnostui itsenäisyysaatteesta ja liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 26. marraskuuta 1916, josta hänet siirrettiin pataljoonan 4. komppaniaan 21. joulukuuta 1915 . Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamapalveluksensa jälkeen hän osallistui Polangenissa järjestetyille erikoiskursseille (pommarikurssi).

## Suomen sisällissota
:*Katso myös: [[Suomen sisällissota]]*

Saari saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 3. jääkärirykmentin 5. jääkäripataljoonan 1. komppaniaan, jonka päällikkönä hän otti osaa Tampereen saartoon ja Viipurin valloitukseen.

## Sisällissodan jälkeinen aika
Sisällissodan jälkeen Saari palveli edelleen 3. Jääkärirykmentissä, jolla sittemmin on ollut nimet Savon jääkärirykmentti n:o 3 ja Uudenmaan rykmentti. Hänet komennettiin 19. kesäkuuta 1918 alkaen 2. pataljoonan komentajan viransijaiseksi, mistä tehtävästä hänet siirrettiin 7. huhtikuuta 1919 Savon jääkärirykmentin 8. komppanianpäälliköksi. Armeijasta hän erosi 22. lokakuuta 1919 ja liittyi suojeluskuntajärjestöön ja hänet sijoitettiin paikallispäälliköksi Kuopion suojeluskuntaan. Kuopion suojeluskunnassa hän palveli 1. marraskuuta 1919 – 1. marraskuuta 1920 välisen ajan, jonka jälkeen hänet määrättiin 1. marraskuuta 1920 alkaen Kuopion suojeluskuntapiirin päälliköksi. Suojeluskunnasta hän erosi 30. elokuuta 1930. Hän kuoli keuhkotautiin 13. tammikuuta 1931.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. 
* Suomen sotasurmat 1914-1922 © 2001- Valtioneuvoston kanslia, Suomi Finland.

### Viitteet
Jovana Janković

**Jovana Janković** (, s. 25. huhtikuuta 1981 Belgrad, Serbian sosialistinen tasavalta, Jugoslavia) on serbialainen TV-henkilö ja juontaja Serbian yleisradiossa Radio-televizija Srbije.

Janković aloitti uransa 19-vuotiaana. Hän juonsi Eurovision laulukilpailun Belgradissa 2008 Željko Joksimovićin kanssa. Vuonna 2012 hän meni naimisiin Joksimovićin kanssa.
SingTel

**SingTel** (**Singapore Telecommunications Limited**) on singaporelainen julkinen telekommunikaatioalan yritys. Sillä on yli 600 miljoonaa asiakasta 25 maassa, mikä tekee siitä yhden maailman suurimmista telekommunikaatioalan yrityksistä.

SingTel toimi Singaporen Grand Prix'n pääsponsorina vuodet 2008–2013.

## Lähteet

## Logot

File:SingTellogo.svg| – 2015
File:Singtel logo.svg|2015 –
Katkerot

**Katkerot** eli **kielikatkerot** (*Gentiana*) on kasvisuku katkerokasvien heimossa. Siihen kuuluu yli 300 ruohovartista kasvilajia, jotka kasvavat usein vuoristoissa. Joukossa on sekä yksi- että monivuotisia kasveja. Niiden varsi on pysty, ja kukat kasvavat yksitellen tai muutaman kukan ryhmänä kasvin latvassa. Kukat ovat sinisiä tai purppuranpunaisia, viisiterälehtisiä ja yleensä suhteellisen suuria.

Suomessa on viljelty kellokatkeroa (*Gentiana pneumonanthe*) ja keltakatkeroa (*Gentiana lutea*) lääkekasveina. Suomessa kasvaa luonnonvaraisena Lapissa tunturikatkero (*Gentiana nivalis*). Katkeroissa on myös puutarhalajeja, kuten alppikatkero (*Gentiana acaulis*). Lähisukuiset ripsikatkerot eli ketokatkerot (*Gentianella*) kuuluvat nykyisin omaan sukuunsa.

## Katkerolajeja
* Alppikatkero (*Gentiana acaulis*)
* Amppelikatkero (*Gentiana scabra*)
* Dahuriankatkero (*Gentiana decumbens*)
* Himalajankatkero (*Gentiana cachemirica*)
* Hurmekatkero (*Gentiana pannonica*)
* Kellokatkero (*Gentiana pneumonanthe*)
* Keltakatkero (*Gentiana lutea*)
* Kevätkatkero (*Gentiana verna*)
* Leikkokatkero (*Gentiana triflora*)
* Lännenalppikatkero (*Gentiana alpina*)
* Metsäkatkero (*Gentiana asclepiadea*)
* Mustekatkero (*Gentiana siphonantha*)
* Punakatkero (*Gentiana purpurea*)
* Ristikatkero (*Gentiana cruciata*)
* Rönsykatkero (*Gentiana dahurica*)
* Syyskatkero (*Gentiana sino-ornata*)
* Tiibetinkatkero (*Gentiana tibetica*)
* Tunturikatkero (*Gentiana nivalis*)
* Täpläkatkero (*Gentiana punctata*)
* Törmäkatkero (*Gentiana septemfida*)
* Umpukatkero (*Gentiana clausa*)


Kuva:Gentiana lutea 230705.jpg|Keltakatkero
Kuva:N040728029.jpeg|Tunturikatkero
Kuva:Gentiana pneumonanthe 130805a.jpg|Kellokatkero


## Lähteet

## Aiheesta muualla
* Suomen Lajitietokeskus: Kielikatkerot – ''Gentiana''
*Funet: Katkerot (''Gentiana'')
*United States Department of Agriculture (USDA): ''Gentiana'' 
*Flora of China: ''Gentiana''
Google Kääntäjä

**Google Kääntäjä** () on Googlen ilmainen käännöskone, jolla voi kääntää esimerkiksi sanoja, tekstikatkelmia, puhetta, asiakirjoja, internet-sivuja ja teksteistä otettuja valokuvia kielestä toiseen. Kääntäjä osaa 243 kieltä.

## Toimintaperiaate
Googlen käännöspalvelu perustui alun perin *tilastolliseen kääntämiseen*. Siinä tietokoneohjelmalle syötetään opetusaineistona valtava määrä ihmisen kääntämiä tekstikatkelmia ja ohjelma pyrkii oppimaan niistä, millaiset sanat ja sanajonot vastaavat toisiaan eri kielissä. Kuitenkin joissakin kielissä, kuten ranskassa, saksassa ja japanissa, kääntäjä käyttää tekoälyyn pohjautuvaa menetelmää. Lisäksi kääntäjän mahdolliset käyttötavat (esimerkiksi suoraan puheesta kääntäminen tai kuvasta poimitun tekstin kääntäminen) eroavat eri kielten välillä.

Käännösmenetelmästä johtuen käännöksissä on usein erikoisia virheitä erityisesti kielten- ja paikannimien kohdalla. Käännöksissä tulee usein virheitä, koska kääntäjä ei välttämättä tunne asiayhteyttä. Joissakin lauseissa kääntäjä voi päätellä sen, mutta ei kaikissa.

Google Kääntäjä alkoi käyttää hyväkseen neuroverkkoja syksyllä 2016. Käännin hyödyntää voimakkaasti Googlen itse keräämiä hakutuloksia ja verkosta löytyvää tietoa.

Kesällä 2024 kerrottiin PaLM 2 -kielimallin käytöstä, jolloin kääntäjään lisättiin useita uusia kieliä. Googlen mukaan PaLM 2 ymmärtää paremmin ihmisten käyttämien kielien vivahteita ja ymmärtää arvoituksia sekä idiomeja.

## Joitakin tuettuja kieliä

* afrikaans 
* albania 
* arabia 
* armenia 
* azeri 
* baski 
* bengali 
* bosnia 
* bulgaria 
* cebu 
* englanti 
* espanja 
* esperanto 
* filipino
* galego 
* Georgia 
* gudžarati 
* haitinkreoli 
* hausa 
* heprea 
* hindi 
* hmong 
* hollanti 
* igbo 
* iiri 
* indonesia 
* islanti 
* italia 

* jaava 
* japani 
* jiddiš 
* joruba 
* kannada 
* katalaani 
* khmer 
* kiina
* korea 
* kreikka 
* kroatia 
* kymri
* lao 
* latina 

* latvia 
* liettua 
* makedonia 
* malaiji 
* malta 
* maori 
* marathi 
* mongoli 
* nepal 
* norja 
* persia
* pohjoissaame
* portugali 
* punjabi
* puola 

* ranska 
* romania 
* ruotsi 
* saksa 
* serbia 
* slovakki 
* sloveeni 
* somali 
* suomi 
* swahili 
* tagalog 
* tamil 
* tanska 
* telugu
 
* thai 
* tšekki 
* turkki 
* ukraina 
* unkari 
* urdu 
* valkovenäjä 
* venäjä 
* vietnam 
* viro 
* zulu

## Lähteet

## Aiheesta muualla

* Google Translate
*Teach You Backwards: An In-Depth Study of Google Translate for 103 Languages
Duncan MacPherson

**Duncan MacPherson** (3. helmikuuta 1966 Saskatoon, Saskatchewan, Kanada – elokuu 1989 Itävalta) oli kanadalainen jääkiekkoilija. Hän katosi elokuussa 1989 Itävallan Alpeilla, ja hänen ruumiinsa löydettiin vasta vuonna 2003.

MacPherson pelasi juniorina jääkiekkoa kotikaupunkinsa Saskatoon Bladesissa WHL:ssa. Vaikka MacPherson ei pelannut koko kautta 1983–1984 loukkaantumisen takia, New York Islanders varasi lupaavan puolustavan puolustajan  ensimmäisen kierroksen toiseksi viimeisenä pelaajana.

MacPherson osallistui Islandersin harjoitusleirille syyskuussa 1984, mutta loukkaantui ja leiri jäi kesken. Hän pelasi kaksi seuraavaakin kautta vielä juniorina Saskatoonissa, kunnes syksyllä 1986 aloitti ammattilaisuransa Islandersin farmijoukkue Springfield Indiansissa. Hän kuitenkin pelasi vain murto-osan kaudesta loukattuaan polvensa lokakuussa 1986. MacPhersonia pidettiin liian hitaana NHL:aan ja keväällä 1989 New York Islanders purki hänen sopimuksensa. Lähimmäksi NHL:a MacPherson pääsi, kun hänet kutsuttiin korvaamaan loukkaantunut Gord Dineen, mutta tämä päättikin pelata, ja MacPherson joutui seuraamaan ottelun katsomosta.

Elokuussa 1989 MacPherson harkitsi skotlantilaisen Dundee Tigersin tarjoamaa pelaaja-valmentajan paikkaa. Hän matkusti 2. elokuuta Länsi-Saksaan, jossa hän tapasi ystäviään, ennen kuin aikoi jatkaa matkaansa Skotlantiin. MacPherson kuitenkin katosi 12. elokuuta. Myöhemmin hänen käyttämänsä auto löydettiin Itävallasta läheltä Stubain jäätikköä, ja etsijät olettivat hänen joutuneen onnettomuuteen jäätiköllä. Salaperäinen katoaminen selvisi vasta heinäkuussa 2003, kun MacPhersonin ruumis löydettiin jäätikön sulettua.

## Tilastot

## Huomautuksia

## Lähteet

*
*

### Viitteet